கேள்வி: உக்ரைன் பன்னாட்டு ஏர்லைன்சு பறப்பு 752 - பறப்பும் விபத்தும் குறித்து விரிவாக சொல்லுங்கள்.
பதில்: உக்ரைன் மிகப்பெரிய வானூர்தி நிறுவனமான உக்ரைன் பன்னாட்டு ஏர்லைன்சு இவ்வானூர்தியை இயக்கியது. இவ்வானூர்தியில் 9 பணியாளர்கள் உட்பட 176 பேர் பயணம் செய்ததாக உறுதி செய்யப்பட்டது. பயணிகளில் 15 பேர் சிறுவர்கள் ஆவார். பறப்பு வானூர்தி 752 உள்ளூர் நேரம் காலை 05:15 (ஒசநே+03:30) மணிக்குப் புறப்படுவதாக இருந்தது, ஆனால் தாமதமாக உள்ளூர் நேரம் 06:12 பணிக்குப் புறப்பட்டது. அன்று காலை உள்ளூர் நேரம் 08:00 (ஒசநே+02:00) மணிக்கு கீவ் நகரை அடைந்திருக்க வேண்டும். வானூர்தியில் இருந்து கடைசித் தகவல் காலை 06:14 மணிக்கு (புறப்பட்டு 3 நிமிடங்களுக்குள்ளாக) கிடைத்தது. கடைசியாக கடல் மட்டத்தில் இருந்து 7,925 அடி (2,416 மீ) உயரத்தில் 509 கிமீ/ம வேகத்தில் பறந்து கொண்டிருந்தது. தெகுரான் வானூர்தி நிலையம் சராசரி கடல் மட்டத்திலிருந்து 3,305 அடி (1,007 மீ) உயரத்தில் உள்ளது, இது தரை மட்டத்திலிருந்து 4,620 அடி (1,410 மீ) உயரம் ஆகும். வானூர்தியின் உயரப் பதிவு திடீரென முடிவடைந்தபோது வானூர்தி மேலே ஏறிக்கொண்டிருந்தது. வானூர்தி நிலையத்திற்கு வடக்கே 15 கிலோமீட்டர் தூரத்தில் அமைந்துள்ள நிலப்பரப்பில் வானூர்தி மோதியது பற்றிய ஒரு காணொளி சமூக ஊடகங்களில் பரப்பப்பட்டது. விமானம் கீழ்நோக்கி வந்தபோது அது தீப்பற்றி எரிந்தது காணொளியில் பதிவாகியுள்ளது. அதன் சில பாகங்கள் வானில் உடைந்து வீழ்ந்தன. பின்னர் அது கீழே வீழ்ந்து நொறுங்கி வெடித்தது. இக்காணொளியின் நம்பகத்தன்மை உறுதி செய்யப்படவில்லை, ஆனாலும் வானூர்தி நொருங்குவதற்கு முன்னரே அது தீப்பிடித்திருந்ததாகத் தெரிவிக்கப்படுகிறது. இதனால், இவ்வானூர்தி தவறுதலாகச் சுட்டு வீழ்த்தப்பட்டிருக்கலாம் என நம்பப்படுகிறது. இது சுட்டு வீழ்த்தப்பட்டதை ஈரானிய இராணுவம் மறுத்திருக்கிறது. ஆரம்பக் கட்ட விசாரணைகளின் படி, தொழில்நுட்பக் கோளாறே விபத்துக்குக் காரணம் என ஈரானின் பேரழிவு தணிப்பு மற்றும் மேலாண்மை அமைப்பு கூறியுள்ளது. இடிபாடுகள் பரந்த பகுதியில் பரவியிருந்த நிலையில், விபத்துக்குள்ளான இடத்தில் உயிர் தப்பியவர்கள் எவரும் காணப்படவில்லை.
கேள்வி: உக்ரைன் பன்னாட்டு ஏர்லைன்சு பறப்பு 752 - பயணிகளும் பணியாளர்களும் குறித்து விரிவாக சொல்லுங்கள்.
பதில்: வானூர்தியில் மொத்தம் 167 பயணிகளும் 9 பணியாளர்களும் இருந்ததாக ஈரான் வான் பரப்பு அமைப்பின் செய்தித் தொடர்பாளர் உறுதிப்படுத்தினார். பெரும்பாலான பயணிகள் உக்ரைன் ஊடாக கனடா திரும்பிக் கொண்டிருந்தவர்கள் ஆவர். 138 பேர் கனடா நோக்கி சென்றதாக கனடியப் பிரதமர் ஜஸ்டின் துரூடோ தெரிவித்தார். பெரும்பாலான கனடிய ஈரானியர்கள் தமது விடுமுறைகளைக் கழித்து விட்டு கனடா திரும்பிக் கொண்டிருந்த கனடியப் பல்கலைக்கழக மாணவர்களும், ஆய்வாளர்களும் அவர்களது குடும்பங்களும் ஆவர். File:Ukraine International Airlines Flight 752 (9).jpg {| class="wikitable" width="align" style="text-align:right;" |+இறப்புகள் !தேசியம் !பயணிகள் !பணியாளர்கள் !மொத்தம் |- |style="text-align:left;"|ஈரான் |82 |0 |82 |- |style="text-align:left;"|கனடா |63 |0 |63 |- |style="text-align:left;"|உக்ரைன் |2 |9 |11 |- |style="text-align:left;"|சுவீடன் |10 |0 |10 |- |style="text-align:left;"|ஆப்கானித்தான் |7 |0 |4 |- |style="text-align:left;"|ஐக்கிய இராச்சியம் |3 |0 |3 |- !மொத்தம் !style="text-align:right;"|167 !style="text-align:right;"|9 !style="text-align:right;"|176 |}